Komission asetus (EY) N:o 1987/2000,
annettu 20 päivänä syyskuuta 2000,
yhteisön määrällisen rajoituksen vahvistamisesta Kiinan kansantasavallasta peräisin olevien luokkaan 13 kuuluvien tekstiilituotteiden jälleentuonnissa Euroopan yhteisöön Kiinan kansantasavallassa suoritettujen taloudellisesti vaikuttavien ulkoisten jalostustoimintojen jälkeen ja neuvoston asetuksen (ETY) N:o 3030/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93(1), sellaisena kuin se on viimeksi muutettuna komission asetuksella (EY) N:o 1591/2000(2), ja erityisesti sen liitteessä VII olevan 3 artiklan 3 kohdan,
sekä katsoo seuraavaa:
(1) Asetuksen (ETY) N:o 3030/93 liitteessä VII olevan 3 artiklan 3 kohdan mukaan jo voimassa olevia taloudellisesti vaikuttavia ulkoisessa jalostusmenettelyssä jälleentuotuihin tuotteisiin sovellettavia määrällisiä rajoituksia voidaan tarvittaessa mukauttaa.
(2) Kiinan kansantasavallasta peräisin olevien luokkaan 13 kuuluvien tekstiilituotteiden Kiinan kansantasavallassa suoritettujen taloudellisesti vaikuttavien ulkoisten jalostustoimintojen jälkeen Euroopan yhteisöön tapahtuvassa jälleentuonnissa sovellettava määrällinen rajoitus ei riitä täyttämään yhteisön maahantuojien tarpeita tekstiilituotteiden kauppaa koskevan kahdenvälisen sopimuksen voimassaolon päättymiseen asti.
(3) Asetuksen (ETY) N:o 3030/93 liitteessä VII oleva taulukko olisi näin ollen muutettava.
(4) Tässä asetuksessa säädetyt toimenpiteet ovat tekstiilikomitean lausunnon mukaiset,
ON ANTANUT TÄMÄN ASETUKSEN:
1 artikla
1. Vahvistetaan Kiinan kansantasavallasta peräisin olevien luokkaan 13 kuuluvien tekstiilituotteiden Kiinan kansantasavallassa suoritettujen taloudellisesti vaikuttavien ulkoisten jalostustoimintojen jälkeen Euroopan yhteisöön tapahtuvassa jälleentuonnissa vuonna 2000 sovellettavaksi yhteisön määrälliseksi rajoitukseksi 827000 kappaletta.
2. Muutetaan asetuksen (ETY) N:o 3030/93 liitteessä VII oleva taulukko edellä sanotun mukaisesti.
2 artikla
Tämä asetus tulee voimaan seitsemäntenä päivänä siitä päivästä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä syyskuuta 2000.